প্রধানমন্ত্রী বলেন, জেলা ভিত্তিক চাহিদা অনুযায়ী জেলা ভিত্তিক উন্নয়ন করা হবে। কেন্দ্রের কাছে কেবল বাজেট বরাদ্দ, পরিকল্পনা, অর্থায়ন ও মনিটরিংয়ের ব্যবস্থা থাকবে। বাকি সব কাজ স্তরে স্তরে ভাগ করে দেওয়া হবে। তিনি বলেন, ভবিষ্যতে জেলা পরিষদের অধীনে বিশ্ববিদ্যালয়সহ বিভিন্ন দায়িত্ব দেওয়া হবে। এখন ডিজিটাল যুগ ঘরে বসে সব মনিটরিং করা যায়। আমরা হিসেব করেছি কোন কোন জেলায় বিশ্ববিদ্যালয় নেই। সেব জায়গায় আগামীতে বিশ্ববিদ্যালয় করা হবে। কেবল সরকারি নয়, বেসরকারিভাবেও বিশ্ববিদ্যালয় প্রতিষ্ঠা হবে। প্রধানমন্ত্রী বলেন, আগামী দিনে আমাদের পরিকল্পনা বলা দরকার, তাই বলছি। বিরোধীদলীয় নেত্রীর মতো বলবো না ভিন্নভাবে দেশ চালাবো।